b'\n_START_ARTICLE_\nAriocarpus agavoides\n_START_SECTION_\nIzvor imena\n_START_PARAGRAPH_\nIme Ariocarpus izvira iz gr\xc5\xa1kih besed aria (vrsta hrasta) in carpos (plod), zaradi podobnosti ploda hrastovem \xc5\xbeelodu. Vrstno ime agavoides izvira iz imena Agave, zaradi oblike, ki spominja na agave._NEWLINE_Doma\xc4\x8da imena: agave cactus, magueyitio.\n_START_SECTION_\nOpis rastline\n_START_PARAGRAPH_\nZunanji del rastline raste le malo nad povr\xc5\xa1ino tal. Je zelenkasto rjava, pol okrogla, zravnana na vrhu, 2-6 cm visoka, 4-8 cm v premeru. Bradavice so razli\xc4\x8dno dolge, pogosto mehke in upognjene, redko razporejene, stisnjene bazalno, ostre pri vrhovih in zravnane adaksialno. Niso v\xc5\xbelebljene, so rahlo ukrivljene navznoter, so 3-7cm dolge, 5-10 mm \xc5\xa1iroke, ve\xc4\x8d kot 4-krat dalj\xc5\xa1e kot \xc5\xa1iroke. Areole so name\xc5\xa1\xc4\x8dene 5-12 mm pro\xc4\x8d od konic bradavic, zaokro\xc5\xbeene, 2-5 mm na vrhu. Bodic ni ali pa redko do 2, 2-4 mm dolge, belkaste. Cvet 3,5 - 4,2 cm v premeru, 2-5 cm dolg, zunanji periantni segmenti svetlo vijoli\xc4\x8dasti z zelenkasto belimi robovi,15-20 mm dolgi, 4-5,5 mm \xc5\xa1iroki, robovi gladki, notranji periantni deli lo\xc4\x8deni, temno vijoli\xc4\x8dasti, 20-25 mm dolgi, 5-10 mm \xc5\xa1iroki. Steblo pesti\xc4\x8da izstopa 2-3 mm preko pra\xc5\xa1nikov. Pesti\xc4\x8d bel, 1-2cm dolg. Brazd 5-8, 1-2,5 mm dolge. Plod ro\xc5\xbenato rde\xc4\x8d do vijoli\xc4\x8den, okrogel in podolgovat, 10-20 mm dolg, 5-12 mm v premeru.\n_START_SECTION_\nGojenje\n_START_PARAGRAPH_\nRastline imajo gomoljast koreninski sistem in so zelo ob\xc4\x8dutljivi na vlago. Dobro rastejo v odcednem ilovnatem substratu z minimalnim dele\xc5\xbeem humusa in apnenca.\xc2\xa0Substrat se mora pred ponovnim zalivanjem popolnoma osu\xc5\xa1iti. Rastline potrebujejo vodo v obdobjih poletne rasti. Prezimujemo jih popolnoma suhe, z najni\xc5\xbejo temperaturo 5 \xc2\xb0C. Rastline v naravi prezimijo do -10 \xc2\xb0C.\n_START_SECTION_\n\xc5\xa0kodljivci in bolezni\n_START_PARAGRAPH_\nNajpogostej\xc5\xa1i \xc5\xa1kodljivci pri gojenju so volnata u\xc5\xa1 in rde\xc4\x8di pajek. Od bolezni je najbolj pogosta koreninska gniloba, ki se obi\xc4\x8dajno pojavi zaradi nepravilne sestave substrata ali prepogostega zalivanja rastlin.\n_START_SECTION_\nOgro\xc5\xbeenost\n_START_PARAGRAPH_\nAriocarpus agavoides spada med ogro\xc5\xbeene rastline in je za\xc5\xa1\xc4\x8diten kot skrajno ogro\xc5\xbeena vrsta z CITES APP I._NEWLINE_Ogro\xc5\xbeenost teh rastlin je ob\xc4\x8dutna, predvsem zaradi nezakonitega zbiranja rastlin, obenem pa je izginjanje rastlin podvr\xc5\xbeeno \xc5\xa1e ostalim dejavnikom, kot so vpliv \xc5\xbeivine, kmetijstva, gradbeni\xc5\xa1tva in erozije tal (prekomerno spreminjanje tal, bodisi zaradi vetra, vode, ledu in ostalih dejavnikov, ki neprestano spreminjajo obliko zemeljskega povr\xc5\xa1ja)._NEWLINE_Med poznavalci razmer velja mnenje, da bi bilo mo\xc5\xbeno zaradi presenetljivo velike vzdr\xc5\xbeljivosti teh rastlin, A. agavoides \xc5\xa1e vedno najti na \xc5\xa1ir\xc5\xa1em obmo\xc4\x8dju. Mo\xc5\xbenost ohranitve vrste A. agavoides se je mo\xc4\x8dno pove\xc4\x8dala z odkritjem dveh novih odro\xc4\x8dnih populacij blizu mesta San Luis Potosi.'